Ir-Regolament tal-Kummissjoni (KEE) Nru 2926/94
tat-30 ta’ Novembru 1994
li jemenda r-Regolament (KEE) Nru 2177/92 li jistabbilixxi r-regoli dettaljati sabiex jiġu applikati l-arranġementi speċifiċi tal-provvista għall-Ażores, il-Madeira u l-Gżejjer Kanarji rigward iz-zokkor u r-Regolament (KEE) Nru 1713/93 rigward ir-rati tal-kambju agrikolu fis-settur taz-zokkor
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1601/92 tal-15 ta’Ġunju 1992 li jikkonċerna miżuri speċifiċi għall-Gżejjer Kanarji rigward ċerti prodotti agrikoli [1], kif l-aħħar emendat bir-Regolament (KEE) Nru 1974/93 [2], u partikolarment l-Artikoli 3(4) u 7 (2) tiegħu,
Billi r-regoli dettaljati sabiex jiġu applikati l-arranġamenti speċjali ta’provvista għall-Ażores, il-Madeira u l-Gżejjer Kanarji rigward iz-zokkor huma stabbiliti bir-Regolament tal-Kummissjoni (KEE) Nru 2177/92 [3], kif l-aħħar emendat bir-Regolament (KE) Nru 1443/94 [4];
Billi r-regoli komuni dettaljati l-ġodda sabiex jiġu implimentati l-arranġamenti speċifiċi għall-provvista ta’ċerti prodotti agrikoli lill-Gżejjer Kanarji stabbiliti bir-Regolament tal-Kummissjoni (KEE) Nru 2790/94 [5], kif emendat bir-Regolament (KE) Nru 2883/94 [6], li jidħlu fis-seħħ fl-1 ta’Diċembru 1994, ma jistabbilix iktar li għandha tkun iddepożitata garanzija qabel ma jinħareġ iċ-ċertifikat ta’l-għajnuna u jiddefinixxu okkażjoni oħra ta’operat għar-rata li trid tiġi użata sabiex il-għajnuna għall-provvista tiġi konvertita f’peseta Spanjoli; billi, għalhekk, għandhom isiru l-emendi korrispondenti rigward il-Gżejjer Kanarji lir-Regolament (KEE) Nru 2177/92 u lir-Regolament (KEE) Nru 1713/93 tat-30 ta’Ġunju 1993 li jistabbilixxi regoli dettaljati speċjali sabiex jiġu applikati r-rati agrikoli tal-kambju fis-settur taz-zokkor [7], kif emendat bir-Regolament (KEE) Nru 2627/93 [8], sabiex jibdew iseħħu mill-1 ta’Diċembru 1994;
Billi l-miżuri li hemm provvediment dwarhom f’dan ir-Regolament huma konformi ma’l-opinjoni tal-Kumitat ta’Ġestjoni għaz-Zokkor,
ADOTTAT DAN IR-REGOLAMENT:
Artikolu 1
Il-paragrafu 5 li ġej huwa miżjud ma’l-Artikolu 5 tar-Regolament (KEE) Nru 2177/92:
"5. Il-paragrafi ta’hawn fuq m’għandhomx japplikaw rigward tal-Gżejjer Kanarji."
Artikolu 2
Fil-punt XVI (c) ta’l-Anness tar-Regolament (KEE) Nru 1713/93, il-kelmiet "u l-Gżejjer Kanarji" huma mħassra.
Artikolu 3
Dan ir-Regolament għandu jidħol fis-seħħ fl-1 ta’Diċembru 1994.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’Novembru 1994.